Qarasuçay (Ərdəbil)
Qarasuçay — İranın Şərqi Azərbaycan ostanında çay. Başlanğıcını Boqrovdağ silsiləsinin şimal hissəsindən götürür, Ərdəbilin şimal tərəfindən axır, burada ona Balığlıçay qovuşur, sonra Əhərçay ilə qovuşana qədər şimal-qərbə axır, burada o şimala burulur və Qaracadağla Salavat dağı arasından keçərək Aslandüz rayonunda Araza qovuşur. Aşağı axarında çayın eni 100 m çatır, orta axarında 20–50 m arası dəyişir, yuxarı axarında isə dayaz bulaq kimidir.